Scandinavian Airlines

Scandinavian Airlines (vanligvis kjent under forkortelsen SAS, som opprinnelig stod for Scandinavian Airlines System; formelt Scandinavian Airlines System Denmark–Norway–Sweden) (OSE: SAS NOK) er et skandinavisk flyselskap som driver multinasjonalt i de tre skandinaviske landene Norge, Sverige og Danmark. Det ble dannet som et nasjonalflyselskap for disse landene i 1946.Store norske leksikon - SAS. Siden en rekonstruktion 2023 har selskapet vært eid av den danske stat, Air France-KLM, sammen med ulike private investorer.https://www.regjeringen.no/no/aktuelt/staten-har-solgt-seg-ut-av-sas/id2606104/

Flyselskapet ble stiftet i 1946 ved samordning av driften til Det Danske Luftfartselskab ⅍ (DDL), Det Norske Luftfartselskap (DNL) og Svensk Interkontinental Lufttrafik AB (SILA). Selskapet hadde opprinnelig en aksjefordeling med 2/7 dansk, 2/7 norsk og 3/7 svensk. Opprinnelig eide den svenske staten 21,4 %, mens Danmark og Norge eide 14,3 % hver. De øvrige 50 % av aksjene var da eid av en lang rekke private- og institusjonelle investorer. I 2016 solgte den svenske og den norske staten seg ned til henholdsvis 17,1 og 11,4 %, og salget utgjorde tilsammen 7,2 % av aksjene. I 2018 solgte den norske staten resten av sine aksjer i SAS. Per 1. juli 2012 ble SAS priset i aksjemarkedet til om lag 1,5 milliarder kroner.

SAS opererer flyvninger innenriks i de skandinaviske landene, til de fleste større byer i Europa, og til enkelte destinasjoner i Nord-Amerika, Midtøsten og Asia fra sine tre baser ved Københavns lufthavn, Arlanda lufthavn og Oslo lufthavn. Førstnevnte er hovedbase for selskapets europeiske- og interkontinentale rutenett, mens basene i Stockholm og Oslo er noe mindre. Selskapet trafikkerer de fleste stamlufthavnene i Norge, med utgangspunkt i Oslo-basen.

 Historie 

 Grunnleggelse 
miniatyr|OSAS' rutenett ved start.
miniatyr|Scandinavian Airlines MD-90-30
SAS ble grunnlagt den 1. august 1946 som et resultat av en samarbeidsavtale mellom de tre skandinaviske flyselskapene Svensk Interkontinental Lufttrafik AB, Det Danske Luftfartselskab og Det Norske Luftfartselskap. Hensikten var å samle ressurser for bedre å håndtere interkontinental flytrafikk til og fra Skandinavia. Disse operasjonene startet den 17. september 1946 under navnet Overseas SAS (OSAS). Innledningsvis ble det flydd to ruteslynger: en til Nord-Amerika med New York som endedestinasjon, og en til Sør-Amerika med Montevideo og Buenos Aires som endestasjoner. I tiden fra starten til 31. desember 1947 fraktet SAS over  passasjerer.SAS  - SAS in history - Pioneering aviation since 1946 (engelsk) I 1948 gikk det svenske nasjonalflyselskapet AB Aerotransport – som hovedsakelig fokuserte på europeiske operasjoner, inn i samarbeidet. Dette førte til at SAS' virksomhet ble utvidet til å omfatte intraeuropeiske operasjoner. Disse ble operert under navnet European SAS (ESAS).Buraas (1972): 82

SAS møtte på problemer i 1949, da det norske Samferdselsdepartementet kunngjorde at DNL så seg tvunget til å forlate ESAS-samarbeidet på grunn av manglende tilgang på; og koordinering av ressurser og kompetanse. ESAS' hovedkontor lå i København og OSAS' i Stockholm, mens det ikke fantes noen liknende infrastruktur for koordinering av nødvendig kompetanse i Norge. For å hindre at operasjonene stoppet, ble det satt ned en komité som kom fram til at en full sammenslåing av de involverte flyselskapene var den beste løsningen for å sikre videre drift. Det ble derfor bestemt at SAS skulle etableres som et multinasjonalt konsortium, mens de tre nasjonale flyselskapene skulle fortsette som morselskaper, og eie flyene som i sin tur skulle leases til SAS. Det ble videre bestemt at hovedkontoret skulle legges til Sverige, hovedbasen for drift til Danmark, og vedlikeholdet av flyparken til Norge. Avtalen om å opprette et felles nasjonalt flyselskap for Skandinavia ble signert i Oslo den 8. februar 1951, og ble gjort gyldig retroaktivt fra 1. oktober 1950. Eierskapet ble delt i tre – SAS Sverige (42,8 %), SAS Danmark (28,6 %) og SAS Norge (28,6 %). De tre enhetene var hver eid 50-50 av de respektive statene og private aktører.Buraas (1972): 94-95

Rutenettet ble utvidet i 1949 da SAS introduserte flygninger til Østen. SAS fikk kun konsesjon til å fly med utgangspunkt i, og med personell fra Sverige og Danmark, da Braathens S.A.F.E. fra 1949 vant en femårig konsesjon på flygninger fra Norge til asiatiske destinasjoner. Ruten gikk derfor fra København og Stockholm via Frankfurt am Main, Zürich, Roma, Kairo og Tel Aviv til Karachi, Calcutta, Rangoon og Bangkok med fly eid av DDL og SILA. Fra 1951 ble ruten utvidet til Tokyo, samtidig som det ble introdusert en forgreningsrute til Midtøsten, som fra Roma gikk videre til Beirut, Damaskus og Teheran.Buraas (1972) : 99

Det ble i 1951 også etablert en rute til Øst-Afrika, som gikk fra København og Stockholm via Amsterdam, Zürich, Roma og Athen til Kairo, Khartoum og Nairobi. Ruten hadde tilslutningsfly fra Oslo.Timetable images - SAS Scandinavian Airlines May 1 1951

 Transpolare operasjoner og ytterligere ruteutviding 
miniatyr|En SAS Douglas DC-6 ved Heathrow lufthavn utenfor London i 1955.
miniatyr|SAS brukte DC-8-fly på sine interkontinentale flygninger fra 1960.
SAS satset kraftig på sin interkontinentale rutedrift på den nordlige halvkule fra 1950. De tre skandinaviske hovedstedenes beliggenhet gjorde det mulig å korte ned flytiden betraktelig ved å fly nordlige traseer. Selskapet gjennomførte verdens første kommersielle flygning over polare områder den 19. november 1952, som gikk fra Los Angeles via Thule til København.SAS-museet  - 1950 - 1960 I 1954 ble selskapet det første i verden som ble gitt konsesjon til å fly over Nordpolen mellom Europa og Nord-Amerika. Den første transpolare ruten ble fløyet med Douglas DC-6B-fly, og gikk fra København til Los Angeles via Kangerlussuaq og Winnipeg.The News and Courier - Transpolar Air Route Opened By 2 Flights (engelsk) Ruten gav SAS en stor fordel fremfor konkurrentene på markedet mellom Europa og Nord-Amerika. SAS tilbød gratis overgang på sine ruter til andre europeiske destinasjoner, og ved å fly en så nordlig rute forkortet man flytiden betraktelig. I 1957 ble det dessuten startet transpolare operasjoner til Tokyo. Også denne ruten gikk i en vestlig retning, via Grønland og Alaska, da SAS ikke fikk tillatelse til å fly over Sibir, og kinesisk luftrom var stengt for overflygninger.

Operasjonene til Los Angeles og Tokyo ble av SAS markedsført som «snarveien over Nordpolen». Ruten til Tokyo ble også den første direkteruten «verden rundt», da den ble fløyet uten flybytte fra København via Grønland til Anchorage, Tokyo og tilbake til København igjen.SAS  - SAS in history - pioneering aviation since 1946 (engelsk)

SAS ble fra 1956 det første skandinaviske flyselskapet som fikk konsesjon til å starte faste ruteflygninger fra Skandinavia til Sovjetunionen. De to første rutene åpnet den 2. april 1956 til Moskva og Riga. Året etter startet SAS dessuten å fly til Warszawa og Praha. Utover dette ble Øst-Afrika-ruten forlenget til Johannesburg i 1953, og i 1958 ble Asia-operasjonene utvidet til også å omfatte Djakarta og Kuala Lumpur.

 Jet-alderen 
SAS satt i 1959 det fransk-produserte jetflyet Sud Aviation Caravelle i ordinær rutetrafikk. Flytypen ble først satt inn på ruten mellom København og Beirut.SAS-museet  - 1950-1960 Året etter – i 1960 ble også jetfly satt inn på selskapets langdistanseoperasjoner, da SAS gikk til innkjøp av flytypen Douglas DC-8. Den første interkontinentale destinasjonen som ble trafikkert av selskapets jetfly var New York, deretter Los Angeles og Tokyo, og senere også Montréal og Chicago. I 1971 mottok SAS sitt første av typen Boeing 747, som ble satt inn på de travleste langdistanserutene, mens flytypen Douglas DC-10 fra 1974 ble introdusert på mindre trafikkerte langdistanseruter.SAS-museet  - 1960-1970

Også på kort- og mellomdistanseruter ble propellfly erstattet med jetfly. Douglas DC-9 i ulike konfigurasjoner ble fra 1966 selve bærebjelken i selskapets innenriks- og europeiske rutenett, og flytypen ble værende i produksjon helt frem til 2002. To varianter av denne flytypen, DC-9-20 og DC-9-40, ble begge bygget etter kravspesifikasjoner fra SAS.Boeing - SAS - The United Nations of the Air (engelsk) Totalt 81 DC-9-fly var i selskapets flåte i denne perioden. SAS ble med tiden en viktig kunde for McDonnell Douglas, og bestilte siden store serier innenfor flere varianter av MD-80-serien.

 «The Businessman's Airline» 
miniatyr|En SAS DC-9-21 malt i de såkalte «Janne-fargene», etter Jan Carlzon som satt som direktør i selskapet da fargeskjemaet ble introdusert. Flytypen ble utviklet spesielt for det skandinaviske kortdistansemarkedet.
I 1981 kom Jan Carlzon inn som direktør i SAS. Selskapet hadde gjennom 1970-tallet slitt med dårlige resultater, dels grunnet manglende betalingsvilje på europeiske ruter og innkjøp av for store fly som var kostbare å operere. I Carlzon-årene ble SAS relansert som «The Businessman's Airline», ved at selskapet skiftet fokus over på å møte forretningsreisende sine behov. Førsteklasse ble fjernet på europeiske ruter i 1981, og erstattet med SAS EuroClass. Året etter ble businessklasse introdusert på alle interkontinentale ruter. Omleggingen gav en positiv utvikling i SAS' økonomiske situasjon, og selskapet ble utnevnt til årets flyselskap i 1983 av tidsskriftet Air Transport World.SAS Group  - Milestones (engelsk)

I 1992 etablerte SAS fordelsprogrammet EuroBonus som gav mulighet til å opptjene bonuspoeng på SAS' og dets partneres ruter, så vel som hos andre samarbeidende aktører.SAS  - SAS in history - Pioneering aviation since 1946 (engelsk)

 Fra regional- og europeisk satsing til storsamarbeid 
I 1988 ble SAS Commuter dannet som et frittstående konsortium eid av SAS-gruppen for regionaltrafikk på innenriksmarkedet. Selskapet opererte under fire merkenavn: Eurolink (kortdistanse til og fra Danmark), Norlink (regionalruter i Nord-Norge), Swelink (regionalruter i Sverige) og Westlink (regionalruter på Vestlandet). Selskapet matet trafikk fra regionale lufthavner til mer sentrale SAS-baser, og fokuserte sin rutetabell på å lette transitt videre på SAS' europeiske rutenettverk. Opprettelsen av selskapet kom som et ledd i SAS' forsøk på å kunne tilby et mer allsidig produkt for reisende til og fra destinasjoner som var for små for store jet-operasjoner.Flynytt  - Afrika: Norlink - 10 år med SAS Commuter i nord

For å sikre sin posisjon på det svenske innenriksmarkedet kjøpte SAS dessuten Linjeflyg i 1993.Linjeflygs hemsida Dette gav selskapet monopol på innenriksruter i Sverige frem til Skyways etablerte seg året etter. I 1998 kjøpte SAS også finske Air Botnia, og styrket sin posisjon i Finland.Pagiola, Stefano. «Stars In Their Eyes: Finland's Blue 1 Regional Airline». Air International, Vol 67 No 4. pp. 42–45.

Det europeiske markedet, så vel som det regionale, ble gjennom 1990-tallet et stadig viktigere satsingsområde for SAS. Markedet var på den tiden dominert av store nasjonale aktører. Det var imidlertid satt i gang et politisk arbeid om å deregulere europeisk luftfart, noe som potensielt kunne true de nasjonale flyselskapenes posisjon. SAS tok på slutten av 1980-tallet initiativ til å danne et europeisk konglomerat av nasjonale flyselskaper, for å befeste nettverkselskapenes posisjon på de lukrative rutene mellom større europeiske byer og finanssentra. Forslaget innebar å samle SAS, KLM, Swissair og Austrian Airlines i et konsortium etter samme modell som SAS var bygget på. Forhandlingene strandet imidlertid i 1993.LA Times - 4 European Air Carriers Scrap Plan for Merger : Transportation: The airlines had hoped to form a 'fortress' to compete with lower-cost flights (engelsk)

miniatyr|SAS-fly malt i Star Alliance-farger.
Et annet forsøk på å styrke posisjonen på det europeiske markedet var å etablere flyalliansen European Quality Alliance (EQA) sammen med Swissair, Austrian Airlines og Finnair. Samarbeidet skulle omfatte rutesamarbeidsavtaler og felles markedsføring, så vel som teknisk koordinering og promoteringen av alliansepartnerne som «kvalitetsselskaper». Også dette forsøket strandet, og endte i stedet i at Swissair og Austrian Airlines gikk sammen om å etablere fordelsprogrammet Qualiflyer.Björnelid (2001) : 34

Disse to feilede forsøkene førte til at SAS i stedet valgte å fokusere på egen vekst på det europeiske markedet, og gikk til innkjøp av 35 mellomdistansefly av typen Boeing 737-600 – en ordre som senere ble utvidet flere ganger til også å omfatte andre Boeing 737-varianter. Året etter gikk imidlertid SAS inn i et omfattende samarbeid med tyske Lufthansa med en rekke interline- og rutesamarbeidsavtaler på europeiske ruter. I 1997 var SAS med på å opprette den første globale flyalliansen Star Alliance sammen med Lufthansa, United Airlines, Air Canada og Thai Airways.SAS-museet  - 1990 - 2000

 Luftfartskrise og Braathens-oppkjøp 
miniatyr|SAS Braathens opererte som et selvstendig selskap i SAS-gruppen fra 2004, og hadde også et eget fargeskjema.
Den 6. juli 2001 ble SAS omorganisert til ett felles morselskap, SAS AB.

En allerede svekket internasjonal flytrafikk opplevde en kraftig passasjernedgang i kjølvannet av terrorangrepene 11. september 2001. Få dager senere varslet SAS kraftige nedbemanninger og kutt i sine operasjoner. Den hittil alvorligste ulykken i selskapets historie ved Linate-lufthavnen i Milano den 8. oktober 2001 krevde totalt 118 menneskeliv.

SAS gikk gjennom store omstillinger etter årtusenskiftet som en respons på lavprisselskapenes sterke vekst på det europeiske markedet, og etablerte i 2003 lavpriskonseptet Snowflake. Også på selskapets ordinære ruter ble prisene kuttet, og serveringstilbudet på interskandinaviske operasjoner ble forenklet. Året etter innførte selskapet nytt lavpriskonsept på det norske innenriksmarkedet. Etter at Norwegian etablerte seg med salg av enveispriser og et lavpriskonsept ble SAS i 2005 det første europeiske nettverksselskapet til å tilby enveisbilletter i Europa, og senket dessuten prisene ytterligere.

I 2002 kjøpte SAS det sterkt gjeldstyngede Braathens, og fikk dermed i realiteten monopol på det norske innenriksmarkedet frem til Norwegian etablerte seg som selvstendig aktør samme høst (billettsalg startet 15. august og første flyvning 2. september 2002). SAS ervervet også 49 % av aksjene i estiske Estonian Air, og året etter fusjonerte den norske delen av SAS med Braathens og formet SAS Braathens. Virksomheten ble så delt i fire selvstendige selskaper innenfor SAS-gruppen: SAS Sverige, SAS Danmark, SAS Braathens og SAS International. SAS Braathens skiftet deretter navn til SAS Norge i 2007.SAS-museet  - 2000 - 2010

 Nye strategier 
Til tross for kuttene og omstruktureringen som ble gjennomført tidlig på 2000-tallet slet SAS fortsatt med negative resultater. Dette førte til ytterligere nedskjæringer i antall ansatte og reforhandlinger om lønnsvilkår. Flere ganger gjennom 2000-tallet gikk de statlige eierne, så vel som de private, inn med emisjoner i milliardklassen for å sikre videre drift.

I 2008 ble SAS-strategien «Core SAS» introdusert, og spisset inn selskapets drift. Det nordiske markedet ble nytt hovedfokus, og selskapet satte seg som mål å selge sine interesseandeler i eksterne flyselskap og å redusere bredden i egne tjenester som bakkehåndtering og vedlikehold. Som et ledd i å effektivisere driften ble dessuten SAS igjen samlet i ett selskap, da de tre nasjonale- og den internasjonale delen av selskapet gikk sammen som én enhet.Nærings- og handelsdepartementet - Core SAS

I tillegg til at hovedpunktene i «Core SAS»-programmet ble videreført introduserte selskapet ytterligere kutt med sin neste strategi - «4EXCELLENCE» i 2011. Også i denne strategien skapte et sterkere fokus på hjemmemarkedet, så vel som en forenkling av servicetilbudet, effektivisering av salgskanaler og fokus på fleksibilitet og punktlighet.SAS Group  - Now we begin our new journey 4EXCELLENCE (engelsk)

SAS befant seg i en krisesituasjon høsten 2012, da forhandlinger mellom ledelsen og dets ansattes fagforeninger om en spareplan, som inneholdt ytterligere lønnskutt og lengre arbeidstid, gikk i stampe. I forbindelse med denne spareplanen ble en ny strategi lagt frem - «4EXCELLENCE Next Generation». Den omfatter blant annet utkontraktering av bakkehåndteringsvirksomhet, sentralisering av administrasjonen, endring av lønns- og pensjonsvilkår, ytterligere nedskjæringer i bemanning, utvidelse av rutenettet og flyflåten, og avhending av Widerøe. Alle punktene i strategiplanen er planlagt gjennomført innen 2015.

I 2013 ble det gjennomført en forenkling av selskapets serviceklasser om bord. Tidligere economy-, economy extra -og business-klasse ble erstattet med konseptene «Go» og «Plus». Sistnevnte erstattet business-klasse på alle europeiske ruter, og business-klasse tilbys i dag kun på interkontinentale flyvninger.Cision - SAS forenkler reisen – introduserer SAS Go og SAS Plus

Strategiene innebærer også en harmonisering og modernisering av selskapets flyflåte. I 2013 ble det siste McDonnell Douglas MD-80-flyet («Nora Viking», registrert SE-DIR) pensjonert. Flytypen utgjorde gjennom 1980- og 1990-tallet kjernen i SAS' europeiske rutedrift, og på det meste var det 82 maskiner i aktiv tjeneste. Flåte brukt på innenriks- og intereuropeiske flygninger bestod etter dette hovedsakelig av Airbus A319/A320/A321- og Boeing 737-fly av ulike konfigurasjoner. I 2015 solgte SAS Blue1 til CityJet og inngikk en seks års leieavtale med selskapet. I 2017 ble også danske Cimber solgt til CityJet.

I oktober 2016 solgte den svenske og den norske staten seg ned til henholdsvis 17,1 og 11,4 %, og salget utgjorde tilsammen 7,2 % av aksjene. Den 27. juni 2018 solgte den norske staten resten av sine aksjer i SAS, med unntak av Oljefondets aksjer på ca. én prosent eierandel. I 2019 solgte SAS sin eierandel på 37,5 % i Air Greenland etter å ha vært inne på eiersiden i 50 år.

Med unntak av ett såkalt MEDEVAC-fly (medisinsk evakuering) operert på anbud som samfunnsberedskap ble alle Boeing 737-flyene gradvis faset ut fram mot utgangen av 2023. Siste Boeing-opererte ruteflyvning (en norskregistrert 737-700 registert LN-RRB) avgikk fra Stockholm (ARN) søndag 19. november 2023 og landet i Oslo (OSL). MEDEVAC flyet ble byttet ut med et Airbus A320 i 2025.

 Pandemi og økonomiske vanskeligheter 
I likhet med luftfarten ellers ble SAS hardt rammet av koronapandemien i 2020. SAS fikk et lån på til sammen 3,3 mrd svenske kroner med garanti fra den danske og svenske staten og 1,5 mrd kroner med statsgaranti fra den norske staten. Den norske staten måtte overta det usikrede lånet 23. juni 2022.

I 2020 ble bemanningen redusert med ca. 5000.Aftenposten, 30. juni 2020, side 26 Det utgjorde nærmere en halvering av arbeidsstokken. Ca. 500 flygere ble sagt opp. Disse fikk ikke tilbake jobbene i SAS, men ble tilbudt å søke jobber i datterselskapene SAS Connect og SAS Link. Landsorganisasjonen i Norge og Norsk Flygerforbund stevnet SAS inn for Arbeidsretten for brudd på arbeidslivets bestemmelser, og de stevnet også SAS inn for tingretten for ulovlig virksomhetsoverdragelse. Om flygerne skulle få komme tilbake i arbeid igjen når trafikken tok seg opp, var også et stridsspørsmål i tarifforhandlingene i 2021–22, og den 4. juli 2022 gikk 900 flygere fra alle tre skandinaviske land til streik.

Den 5. juli 2022 ba SAS om konkursbeskyttelse i henhold til USAs konkurslovgivning.

Den 3. oktober 2023 presenterte styreleder og konsernsjef at SAS hadde fått nye eiere: den amerikanske flyinvestoren Castlelake, Air France–KLM, Lind Invest og den danske stat. De skyter inn 5,2 milliarder svenske kroner i ny aksjekapital, 7,7 milliarder i konvertible gjeldspapirer og dessuten gis et lån på 5,5 milliarder svenske kroner fra Castlelake. SAS gikk ut av Star Alliance-samarbeidet og over i SkyTeam 1. september 2024.

 Selskapsprofil 

 Operasjoner 
SAS er det største flyselskapet i Skandinavia, og et av de stiftende medlemmene av flyalliansen Star Alliance. Selskapet fraktet 22,9 millioner passasjerer i 2011. SAS trafikkerer til enhver tid i underkant av hundre destinasjoner. Selskapet har en flåte bestående av 141 fly, og per juni 2013 hadde selskapet ytterligere 55 fly i bestilling. Flåten består av en rekke ulike flytyper, som disponeres ut ifra størrelse og rekkevidde på selskapets kort-, mellom- og langdistansenett.SAS Group  - SAS koncernens årsredovisning med hållbarhetsöversikt januari–oktober 2012 (svensk) SAS er verdens største operatør av flytypen Boeing 737–600, og opererer 28 av de totalt 69 som er bygd.Planespotters - Boeing 737–600 Operators (engelsk)

De fleste flyvningene til SAS har utgangspunkt i selskapets tre huber. Den største er Københavns lufthavn, som er hovedbase for selskapets europeiske- og interkontinentale rutetrafikk. Noe mindre baser finnes på Stockholm- og Oslo lufthavn, hvorfra SAS har omfattende innenrikstrafikk, samt tilbyr en rekke destinasjoner i Europa og enkelte interkontinentale destinasjoner. Selskapet flyr med høy frekvens på «hovedstadstriangelet», og mater passasjerer mellom de tre hubene.

Rutenettet i sin helhet har hovedtyngde på skandinaviske og europeiske destinasjoner. De fleste hovedsteder i Europa og øvrige større finanssentra og turistdestinasjoner i Vest-Europa trafikkeres av SAS. I tillegg trafikkerer selskapet enkelte interkontinentale destinasjoner i Nord-Amerika, Midtøsten og Asia.

 Drift 
miniatyr|SAS’ hovedkontor i Frösundavik
Selskapet har sitt hovedkontor i Frösundavik utenfor Stockholm. Det ble bygget fra 1985 til 1987, og består av sju separate blokker som er dekket over med et glasstak, og ligger ved en innsjø i nærheten av Brunnsviken. Komplekset utgjør totalt  kvadratmeter, og ble tegnet av den norske arkitekten Niels Torp.Niels Torp - SAS Hedquarters (engelsk) I 2010 flyttet SAS sin administrasjon fra hovedkontoret til innleide lokaler ved Arlanda lufthavn, men annonserte i mai 2013 at selskapet innen 2014 ville flytte driften tilbake til Frösundavik.SVD - SAS tvingas flytta tilbaka sitt huvudkontor (svensk)

De ansatte i SAS er organisert i en rekke fagforeninger ut ifra land og posisjon innenfor selskapet. Totalt var  personer ansatt i SAS i 2011, og samme år hadde selskapet en omsetning på SEK 36,7 milliarder.SAS Group - Year-End Report January-December 2011 (engelsk)

 Konsernstruktur 
SAS AB har et antall datterselskaper. SAS Norge, SAS Danmark og SAS Sverige er de største.Årsrapport for det fiskale året 2021. Side 42 og 98.

 Eierskap 
Eierskapet i SAS er fordelt mellom den svenske og den danske stat og private aktører, og fram til oktober 2016 var fordelingen på 50 % av morselskapet SAS-gruppens aksjer. Den 27. juni 2018 solgte den norske staten alle sine aksjer i selskapet.

Følgende aksjonærer hadde mer enn én prosent eierandel i SAS-gruppen per 31. oktober 2021:

Aksjonær  AndelDen svenske stat21,8 %Den danske stat21,8 %Wallenberg Investments3,4 %Vanguard1,6 %

 Nøkkeltall 
Selskapets nøkkeltall vises nedenfor. Tallene omfatter Scandinavian Airlines og SAS-gruppens underselskaper SAS Cargo, SAS Ground Handling og SAS Technical Services, men ikke selskaper i SAS-gruppen som ikke markedsføres under SAS-navnet (for eksempel Widerøe).

Tallene er for kalenderår, unntatt oversikten for 2012 som omfatter perioden 1. januar til 31. oktober. Selskapet har besluttet at dets fiskale år vil gå fra 1. november til 31. oktober, i stedet for kalenderår. Det inneværende fiskalåret startet derfor 1. november 2013, og slutter 31. oktober 2014.SAS Group - Resolutions approved by the 2012 Annual General Shareholders' Meeting of SAS AB (publ) (engelsk) Netto inntjening i tabellen nedenfor inkluderer ikke netto resultat for SAS, som i perioden 2008–2010 var et underskudd på 11,3 mrd. svenske kroner.Dagbladet - SAS-underskudd på 3 milliarder

 2008  2009  2010  2011  20122012-20132013-20142014-20152015-20162016-2017Omsetning (mSEK)Netto inntjening (mSEK)543228775347Antall ansatte (årsgjennomsnitt)Antall passasjerer (millioner)25,421,421,522,921,728,128,428,12930Kabinfaktor (%)71,971,675,274,676,07576,974,874,575,3Antall fly (ved årsslutt)181172159147143139138152156158ReferanserSAS Group  - Annual Report & Sustainability Report 2008 (engelsk)SAS Group - Annual Report & Sustainability Report 2010 (engelsk)SAS Group - Annual Report & Sustainability Report 2011 (engelsk)SAS Group - Year-end report January - October 2012 (engelsk)

 Partnere 
Utover samarbeidet SAS har med sine alliansepartnere i SkyTeam og øvrige flyselskap i SAS-gruppen har selskapet også en rekke avtaler med andre aktører. 

SAS har også partnere i andre bransjer – mange av dem gjennom sitt fordelsprogram EuroBonus, hvor kjøp av tjenester blant annet hos utvalgte bilutleiefirma, hoteller, kredittkortselskaper og butikkjeder gir poengopptjening.SAS  - Opptjen poeng

 Logo og fargeskjema 
SAS’ fly har, med unntak av de operert av SAS Braathens og SAS Norge fra 2004 til 2011, SAS Commuter fra 1988 til 2004 og SAS Snowflake fra 2003 til 2004 hatt en universell utformet logo og et helhetlig fargeskjema på hele flåten siden starten. Et element som har gått igjen i de tre fargeskjemaene er stiliserte utgaver av de tre skandinaviske flaggene. Fonten brukt i logoen er også tilnærmet uforandret siden starten.

Dagens fargeskjema ble introdusert i forbindelse med at SAS gikk til innkjøp av en rekke nye kort- og mellomdistansefly. Det ble presentert den 20. august 1998, og det første flyet som ble malt i de nye fargene var en Boeing 737–600 som stod klar for levering fra Boeing-fabrikken i Seattle samme dato.Boeing - SAS Unveils its New Livery On First Boeing 737–600 (engelsk) Flykroppen er i en svak beigefarge, mens tittelen «Scandinavian Airlines» ved nesen er skrevet i hvitt. Halefinnen er blå med SAS-logoen i hvitt. Motordekslene er røde, mens bremsekraftreversererne er hvite.

 Serviceprofil 
SAS drives som et fullservice nettverkselskap i alle sine operasjoner. I det ligger det at selskapet tilbyr en rekke tjenester for sine kunder både på bakken og i luften utover selve flytransporten, at selskapet har samarbeid med andre aktører og at det opereres med ulike klasser om bord.

 Klasser om bord 
Fra 2013 ble economy-, economy extra- og business-klasse på skandinaviske og europeiske flyvninger erstattet med bookingklassene Go og Plus. På interkontinentale flygninger tilbys business-klasse.SAS  - SAS Go - SAS Plus, Norden og EuropaSAS  - SAS Go - SAS Plus, resten av verden 

 Lounger 
SAS tilbyr lounge-tilgang etter billettype og EuroBonus- eller SkyTeam-status. Businessklasse gir full tilgang, Plus gir adgang på europeiske ruter og utvalgt langdistanse. Gold-status gir adgang med dagsaktuell billett. Loungene er SAS Business, SAS Scandinavian og SAS Domestic Lounge.SAS - Adgang til LoungerSAS - Loungeoversikt

miniatyr|SAS Business Lounge ved Helsingfors-Vanda lufthavn.
 EuroBonus 

EuroBonus er SAS’ fordelsprogram, etablert i 1992, som gir medlemmer mulighet til å tjene og bruke bonuspoeng på flyreiser, oppgraderinger og varer. Programmet har fire nivåer: Basic, Silver, Gold og Diamond, med økende fordeler som loungeadgang, Fast Track og prioritert ombordstigning. Et femte, eksklusivt nivå – Pandion – tildeles selskapets mest verdifulle kunder. Et tidligere forbud mot å gi bonuspoeng på innenriksflyvninger i Norge ble opphevet i 2013.SAS  - EuroBonus BasicSAS  - EuroBonus SølvSAS  - EuroBonus Gull  - EuroBonus MedlemsnivåerE24  - Et hemmelig SAS-kortDagens Næringsliv - Regjeringen opphever bonusforbudet

 Destinasjoner 
miniatyr|Kart over land SAS flyr til i regulær rutetrafikk.

SAS' rutenett dekker de fleste større- og mellomstore lufthavner i Norge, Sverige og Danmark, samt større lufthavner i Verden. Selskapet har også et lite antall ruter til destinasjoner i Nord-Amerika, Midtøsten og Asia. De fleste høyfrekvensrutene trafikkeres fra selskapets tre hovedbaser i København, Oslo og Stockholm, og populære ferieruter trafikkeres dessuten også fra større regionale lufthavner.SAS - Reisemål

Noen av destinasjonene SAS opererer utenfor Europa er:

Asia

 Tokyo
 Seoul
 Bangkok
 Mumbai
 Tel Aviv
 Beirut

Nord-Amerika

 New York (EWR/JFK)
 Chicago
 Los Angeles
 Washington D.C.
 Boston
 Miami
 San Francisco
 Toronto
 Atlanta
 Seattle

 Afrika 

 Marrakech
 Agadir

 Rutesamarbeid 
SAS har rutesamarbeid med følgende flyselskaper:
 Air France
 KLM
 airBaltic
 Icelandair
 Virgin Atlantic
 Aeromexico
 WestJet
 Vietnam Airlines

 Flåte 
miniatyr|I Norge flyr SAS hovedsakelig med Airbus A320, her av typen A320neo. 
miniatyr|Dette Airbus A319-flyet (OY-KBO) ble levert til SAS i 2006 ved selskapets 60-årsjubileum, og fikk i den anledning et «retrofargeskjema». SAS' Airbus-fly er basert i Danmark.

SAS' flåte har per juni 2023 en snittalder på 9,2 år, og består av følgende fly:Planespotters  - SAS Scandinavian Airlines Fleet Details and History (engelsk)
+FlytypeAntallOrdreHistorikkOpsjonerRuterPassasjererMerknad C Y M TotaltAirbus A300B2 - -3 -Delivered Jan 1980 / Exit date October 1984Airbus A319-1004--Kort-/mellomdistanse--1501501 retro fly og 3 star allianceAirbus A320-20011-Kort-/mellomdistanse--168168Midlertidig leasing[29]Airbus A320neo35 - -kort-/mellomdistanse--180180Lev. fra okt 2016[64]Airbus A321-2003-Kort-/mellomdistanse--200200Airbus A321neo3 - -Mellom-/Langdistanse2212123157Leasing, leveres fra 2020Airbus A330-3007-Langdistanse3256178266Airbus A350-9004 -6Langdistanse4032228300Lev. fra 2019[66]ATR 42 - -1Kortdistanse - - - -Delivered Jan.2019 / Exit date Sep 2010ATR 726-17-Kortdistanse--7878Opereres av NordicaBoeing 737–7006-Kort-/mellomdistanse--141141Bombardier CRJ900NG20--Kortdistanse--9090Opereres av CityjetEmbraer 195 E2 7 1 -Kortdistanse - - 114 114Oppereres av SAS LinkTotalt10616

 Kabin 
miniatyr|Business-klasse forsvant på europeiske ruter fra 2013. Bildet viser EuroClass om bord i en MD-81 i 1997.
miniatyr|Interiør i en CRJ900 før Business-klasse ble faset ut i 2013. Kabinen fremstår lik som i dag, bortsett fra at gardinen som tidligere skilte business- og economy-passasjerer er fjernet.

 Business 
Business-klasse tilbys kun på selskapets langdistanseflygninger, som opereres med Airbus A321LR-. A330- og A350-fly. Disse flyene er utstyrt med henholdsvis 32 og 40 businessklasseseter. Seteradene er plassert med et mellomrom på 77 tommer (196 cm), og de er såkalte «Flat Beds» som kan lenes 180 grader tilbake. Setene er også utstyrt med personlig TV-skjerm med video on demand og strømuttak.aerolopa.com - SAS Seat Maps (engelsk)

 Plus 
På det fleste av SAS' flygninger er det ingen forskjell på setene i Plus og Go, da det i brorparten av selskapets flåte er installert samme seter i hele flyet. Unntaket er på langdistanseflygninger, der Plus-passasjerer plasseres i den delen av kabinen som tidligere var forbeholdt reisende på economy extra-klasse. Setene om bord i selskapets Airbus A330- og A350-fly har 38 tommers mellomrom (97 cm), og kan lenes 105 grader tilbake. På langdistanseflygningene er setene også utstyrt med personlig TV-skjerm med video on demand og strømuttak.

Om bord i selskapets øvrige fly reserveres fremre del av kabinen for Plus-passasjerer, hvor det på enkelte fly er større benplass. SAS' Airbus A319, A320, A320neo og CRJ-900 har alle 29-30 tommer (79 cm) mellom seteradene.

 Go 
På SAS' langdistanseflygninger er det 32 tommer mellom seteradene i Go. Selskapets Airbus A330- og A350-fly er utstyrt med henholdsvis 174 og 228 standard økonomiklasseseter. Disse har også personlig TV-skjerm med video on demand. På øvrige flyvninger reserveres bakre del av flyet for Go-passasjerer. Hvor langt frem billettklassen starter avhenger av antallet passasjerer i Plus. Mellomrommet mellom setene er det samme som i Plus om bord resten av flåten.

 Flåtefornyelse 
SAS' flåte består av en rekke ulike flytyper fra forskjellige fabrikanter, og er levert i ulike konfigurasjoner. Selskapet har derfor igangsatt et flåtefornyelsesprogram for å få en mer moderne, klimavennlig og strømlinjeformet flypark med en mer uniform setekonfigurasjon om bord. Selskapets siste McDonnell Douglas MD-80-fly – som hovedsakelig gikk i dansk og svensk produksjon ble faset ut i oktober 2013, og ble erstattet neste generasjons Boeing 737- og Airbus A320-fly.Businessclass.se  - Event: Följ med på sista flygningen med SAS MD-80 (svensk) De eldre Boeing 737-flyene som SAS tok over etter Braathens-emisjonen i 2004 ble faset ut i desember 2013 og er erstattet av neste generasjons Boeing 737-fly.

I 2013 bestilte SAS 8 Airbus A350-900- og 4 Airbus A330-fly, som skal erstatte deler av dagens langdistanseflåte. De første A330-flyene leveres fra 2015, mens A350-flyene leveres fra 2018. Inntil syv av flyene i dagens langdistanseflåte som ikke umiddelbart skal erstattes vil få oppgraderte kabiner innen 2015.E24  - SAS kjøper nye fly for 20 milliarder

 Tidligere fly 
miniatyr|Douglas DC-4 ble blant annet brukt på SAS' ruter til New York fra starten i 1946, og frem til 1956.
miniatyr|SAS var en av de første operatører av et av verdens første kommersielle jetfly for kort- og mellomdistanseruter; Sud Aviation Caravelle. Flyet ble satt i SAS-trafikk fra 1959.
miniatyr|Boeing 747 er det største flyet SAS har hatt i sin flåte, og trafikkerte selskapets travleste langdistanseruter på 70- og 80-tallet.
Oversikten omfatter fly operert av; eller på vegne av ESAS, OSAS, SAS og de øvrige SAS-markedsførte flyselskapene, men ekskluderer fly operert av individuelle selskaper i SAS-gruppen. Listen er i kronologisk rekkefølge fra når første fly ble satt i trafikk.Hall (2002) : 23-125
TypeInnUtAntallRuterMerknadDouglas DC-4194619569LangdistanseEid av SILADouglas DC-31948195747Kort-/mellomdistanseEid av ABA,  DDL og  DNLVickers VC.1 Viking194819495Kort-/mellomdistanseEid av DNLJunkers Ju 52194819562NorgeEid av DNLShort Sandringham194819512NorgeEid av DNLDouglas DC-61948196012Mellom-/langdistanseSaab Scandia195019588Kort-/mellomdistanseEid av ABADouglas DC-6B1952196114LangdistanseIntroduserte polarrutenDouglas DC-7C1956196714LangdistanseFørste non-stop-flygning til New YorkConvair 440 Metropolitan1956197620KortdistanseVickers Viscount195919614KortdistanseLeaset fra Fred. Olsen FlyselskapSud Aviation Caravelle III1959197421Kort-/mellomdistanseFørste operatør, første jetfly i flåtenDouglas DC-8-33196019717LangdistanseFørste interkont. jetfly i flåtenConvair 990196219662Mellom-/langdistanseLeaset fra SwissairDouglas DC-8-55196519713LangdistanseSpesialbygd for København-Los AngelesDouglas DC-9-32196719685Kort-/mellomdistanseLeaset fra SwissairBritish Aerospace 1-11196719682MellomdistanseLeasetDouglas DC-8-621967198710LangdistanseDouglas DC-8-63196819888LangdistanseDouglas DC-9-411968200249Kort-/mellomdistanseDouglas DC-9-211968200010Kort-/mellomdistanseSpesialutviklet for SASDouglas DC-9-33F196919882Kort-/mellomdistanseFraktutgaveBoeing 747-283B197119873LangdistanseBoeing 747-283B/SCD1979198723LangdistanseKombinert passasjer/fraktDouglas DC-10-301974199112LangdistanseAirbus A300 B2-320198019844Kort-/mellomdistanseSpesialkonfigurertBoeing 747–100198219832LangdistanseLeaset for å fly Hajj-charterDouglas DC-9-51198319904SverigeLeasetFokker F-27198419909KortdistanseOperert av SAS CommuterMcDonnell Douglas MD-811985201042Kort-/mellomdistanseMcDonnell Douglas MD-821985201331Kort-/mellomdistanseMcDonnell Douglas MD-831988200512MellomdistanseMcDonnell Douglas MD-871988201218Kort-/mellomdistanseFokker 501990201022KortdistanseOperert av SAS CommuterBoeing 767-383ER1989200416LangdistanseBoeing 767-282ER199019932LangdistanseFokker F28 1067199319973SverigeFokker F-28 41071993199917KortdistanseMcDonnell Douglas MD-90-30199620088Kort-/mellomdistanseSaab 2000199720016SverigeOperert av SAS CommuterBombardier Dash 8-Q4002000200728KortdistanseOperert av SAS CommuterAirbus A330-200200120011LangdistanseLeaset fra British MidlandAvro RJ70200620061MellomdistanseLeasetBAe 146–300200820091MellomdistanseLeasetBAe 146–200200820091MellomdistanseLeasetBoeing 737-6001998201930Kort-/mellomdistanseAirbus A340-300200120208Langdistanse

 Underselskap markedsført under SAS-navnet 

 SAS Braathens og SAS Norge 

SAS Braathens ble etablert da den norske delen av SAS og Braathens fusjonerte til ett selskap i 2004. Selskapet var heleid av SAS-gruppen, men opererte med et eget driftssertifikat og med egne flyselskapskoder. Selskapet hadde sin hovedbase ved Oslo lufthavn, og var Norges største flyselskap. Hovedkontoret lå på Fornebu. Flåten utgjorde i underkant av 60 Boeing 737-fly tidligere tilhørende den norske delen av SAS og Braathens, og selskapet trafikkerte de fleste stamlufthavner i Norge og større lufthavner i Vest-Europa.Parat  - Nytt selskap med navnet SAS Braathens

I 2007 skiftet selskapet navn til SAS Norge, og ble knyttet tettere sammen med resten av SAS-konsernet da det sammen med SAS Sverige, SAS Danmark og SAS International ble en av de fire SAS-enhetene innenfor SAS-gruppen. I 2009 fusjonerte alle de nasjonale enhetene i ett SAS, og driften av SAS Norge som egen enhet ble avviklet.

 SAS Commuter 

SAS Commuter var et datterselskap av SAS-gruppen som ble opprettet den 1. desember 1988. Selskapet trafikkerte kortdistanseruter innenriks i Skandinavia, og fra Sverige og Danmark til enkelte europeiske destinasjoner. Driften var delt i fire merkenavn: Eurolink fra og i Danmark, Norlink i Nord-Norge, Swelink fra og i Sverige og Westlink på Vestlandet. Selskapet opererte en flåte bestående av ulike turboprop-fly, og matet passasjerer fra regionale lufthavner til SAS' baser, med sikte på transitt videre på selskapets europeiske rutenett.

Selskapet ble avviklet som egen enhet i 2004. Operasjonene i Norge ble implementert i SAS Braathens, mens den svenske og danske driften ble implementert som en del av SAS Sverige og SAS Danmark.Boarding  - SAS Commuter legges ned

 SAS Snowflake 

SAS Snowflake var et datterselskap i SAS-gruppen som ble opprettet den 13. mars 2003 og som tilbød punkt-til-punkt-lavprisflygninger. Produktet var modellert etter europeiske lavprisselskaper som Ryanair og EasyJet. SAS Snowflake fløy hovedsakelig fra København og Stockholm til populære feriedestinasjoner i Sør-Europa. Selskapet opererte som en del av SAS, og fløy derfor med fly eid av morselskapet og med SAS-personell om bord. Enkelte av flyene i deres produksjon ble imidlertid malt i SAS Snowflake-farger.SAS Group - Scandinavian Airlines enters low-price market with new concept (engelsk)

Selskapet ble nedlagt som egen enhet i 2004 etter drøyt et års drift, og Snowflake-produktet ble i stedet delvis implementert på de billigste billettklassene på utvalgte kortdistanseruter fra København.

 Scanair 

Scanair var et dansk, senere skandinavisk, flyselskap opprettet som et konsortium med SAS og en rekke andre investorer som deltagere i 1961. Selskapet fokuserte på pakkereiser fra Skandinavia til destinasjoner i Sør-Europa, og var i så måte det første virkelige skandinaviske charterselskapet. I 1966 ble Scanair omstrukturert til et syndikat, og ble innlemmet som et heleid datterselskap av SAS-gruppen med 3/7 svensk-, 2/7 dansk- og 2/7 norsk eierskap. En rekke av SAS' større jetfly ble brukt i selskapets produksjon, blant andre Douglas DC-8, DC-10 og Boeing 747–200 som åpnet for flyvninger til mer eksotiske destinasjoner.Scanair Magazine  - Historien från början til slut (svensk)

Tross sterke passasjertall slet Scanair på hele 1980-tallet med store underskudd. Den 1. januar 1994 gikk selskapet ut av SAS-gruppen da det slo seg sammen med danske Conair, og etablerte det nye flyselskapet Premiair.

 Ulykker 

Flight  Dato  Fly(Registrering)  Sted  Beskrivelse  Om bord  Omkomne -4. juli 1948Douglas DC-6(SE-BDA) NorthwoodFlyet krasjet i luften med et britisk militærfly over Northwood nord for London. Alle om bord omkom.323287119. januar 1960Sud Aviation Caravelle(OY-KRB) AnkaraFlyet krasjlandet under innflygning da det av ukjente grunner holdt lavere høyde enn normalt. Alle om bord omkom.Airdisaster  - 01191960 (engelsk)424293313. januar 1969Douglas DC-8(LN-MOO) Los AngelesFlyet krasjet i Santa Monica-bukta mens besetningen jobbet med å utbedre et indikert problem med understellet. 15 av 45 om bord omkom.Airdisaster  - 01131969 (engelsk)451598619. april 1970Douglas DC-8(SE-DBE) RomaFlyet fikk omfattende skader etter en motorbrann ved Leonardo da Vinci internasjonale lufthavn, og ble kondemnert. Ingen om bord omkom.Airdisaster  - 04191970 (engelsk)65037030. januar 1973Douglas DC-9(LN-RLM) OsloFlyet krasjlandet i vannet i forbindelse med takeoff fra Oslo lufthavn, Fornebu. Ingen om bord omkom.Airdisaster  - 01301973 (engelsk) (Se også Fornebu-ulykken).33090128. februar 1984Douglas DC-10(LN-RKB) New YorkFlyet landet for langt inn på rullebanen, og klarte ikke bremse før det var slutt på bane ved John F. Kennedy internasjonale lufthavn. Flyet stoppet i vannet utenfor flyplassen og ble kraftig skadd, men reparert. Ingen om bord omkom.Airdisaster  - 02281984 (engelsk)177035523. februar 1987Douglas DC-9(SE-DAT) TrondheimFlyet landet hardt på rullebane 9 ved Trondheim lufthavn, Værnes, og skulle deretter foreta en go around. Det ble så oppdaget at halefinnen hadde tatt ned i bakken, og var skadd. Ingen om bord omkom.Airdisaster  - 02231987 (engelsk) (Se også Værnes-ulykken).107075127. desember 1991McDonnell Douglas MD-81(OY-KHO) StockholmEtter takeoff fra Arlanda lufthavn krasjlandet flyet. Det hadde oppstått ising på vingene, som falt av og ble sugd inn i motorene. Besetningen gjennomførte nødlandingen i en klaring, og ingen om bord omkom.Airdisaster  - 12271991 (engelsk) (Se også Scandinavian Airlines Flight 751).12906868. oktober 2001McDonnell Douglas MD-87(SE-DMA) MilanoLinate-ulykken er den hittil verste ulykken i SAS' historie. Flyet kolliderte med et Cessna-privatfly på rullebanen under avgang ved Linate-lufthavnen utenfor Milano. Ingen om bord de to flyene overlevde. Begge flyene skled av banen og SAS-maskinen havnet i en bagasjehall hvor ytterligere fire mennesker omkom.Airdisaster  - 10082001 (engelsk)110 + 4110 + 4 + 4 12099. september 2007 Bombardier Dash 8 ÅlborgFlyet skulle fly fra København - Aalborg men under landingen på Ålborg kollapset hjulene og flyet svingte av rullebanen som førte til at den ene motoren kom i full fyr og flamme. Heldigvis ble brannen slokket kjapt og alle kom ut i livet fra ulykken, noen med lettere skader som ble flydd til sykehus etter hendelsen.720 -27. oktober 2007Bombardier Dash 8 KøbenhavnEt Dash 8-fly fra SAS nødlander på København etter problemer med hjulene. Hjulene kollapser under landingen akkurat som Ålborg-Ulykken. Etter dette setter SAS alle Dash8-Flyene sine på bakken. Ingen ble skadd. -0

 Referanser 

 Litteratur 




 Eksterne lenker 

 SAS' norske nettsider
 SAS-gruppen
 SAS Ground Handling
 SAS Cargo 
 SAS-museet
 Liste over hendelser med SAS-fly


Kategori:Flyselskaper etablert i 1946
Kategori:Star Alliance
Kategori:SkyTeam